Prantsusmaal on käimas 7-aastane sõda. Südametemurdjast seikleja Fanfan (Vincent Perez) astub armeesse, et pääseda verejanuliste sarvekandjate ning ootava sundabielu eest. Kohtumine võluva Adeline'iga (Penelope Cruz) annab mehele konkreetse suuna: naine ennustab,  et Fanfani ootab armees suur tulevik, veel suurem rikkus ning abielu ühe ihaldusväärse iludusega. Selleks tuleb tal end aga esiteks tõestada, sööstes ühest seiklusest teise, mõõk löögivalmis ja saatanlik säde silmanurgas.    "Tulp Fanfan" on tormakas seikluskomöödia, mille aluseks 1952. aastal valminud samanimeline menufilm, kus peategelasi kehastasid Gerard Philippe ja Gina Lollobrigida. Käesolevas versioonis, mille stsenaristiks ja produtsendiks Luc Besson, on peaosades Vincent Perez  ("Indochine", "Kuninganna Margot") ja Penelope Cruz ("Vanilla Sky"). Lisaks neile teevad kaasa Didier Bourdon ("La Machine"), Hélene de Fougerolles ("Paradiisirand"), Michel Muller ("Asterix ja Obelix Caesari vastu") jt. Lavastas Gerard Krawczyk ("Wasabi", "Takso 3").